Die elfde Caledon Canola Run word vanjaar weer in die Caledon omgewing aangebied deur die Caledon Rapportryers. Overberg Agri is weereens die hoofborg.
Die geleentheid bied aan die eienaars van dubbeldoel motorfietse die fantastiese geleentheid om die Overberg se asemrowende skoonheid te kom geniet op die talle grondpaaie in ons omgewing. Die meeste grondpaaie wat gebruik word, is op privaat grond, en is dus andersins ontoeganklik. Baie boere in ons omgewing gee vir die gebruik van die Canola Run spesiale toestemming om hulle paaie te mag gebruik.
Registrasie vir deelname vind plaas by Overberg Agri se implemente afdeling op Caledon vanaf 7h30 tot 8h30. Inskrywingsgeld beloop R200 per ryer en R100 per passasier.
Kom aanskou hoe dit lyk as 200 ysterperde gelyktydig wegtrek!!